Spoštovani občani.

Vabimo vas na

**1. javno razpravo**

**v sklopu priprave Občinske celostne prometne strategije Občine Zavrč:**

**»DOLOČITEV VIZIJE IN CILJEV«**

V okviru priprave Občinske celostne prometne strategije (OCPS), ki bo v prihodnjih letih podlaga in vodilo za izbor ukrepov s področja prometa in trajnostne mobilnosti, vas vljudno vabimo k razpravi o viziji in ciljih razvoja prometa v Občini Zavrč.

Uvodoma bomo predstavili proces priprave strategije ter predloge vizije in ciljev. Temu bo sledil osrednji del dogodka, in sicer razprava. Skozi razpravo bomo imeli skupaj priložnost iskati odgovore na osrednja vprašanja, kot na primer:

***V kakšni občini želimo živeti čez 10 let?***

***Kaj spremeniti, da bomo lahko več poti opravili brez avtomobila?***

***Ali so poti v šolo varne?***

Na podlagi vaših predlogov bomo lažje oblikovali končno vizijo razvoja prometa v občini in določili konkretnejše cilje. Sodelovanje širšega kroga deležnikov je ključno, saj želimo ustvariti trajnostno in celovito strategijo, ki bo služila kot temelj za razvoj mobilnosti v naši občini v prihodnje.

**Javna razprava bo potekala**

**v ponedeljek, 7. oktobra 2024, ob 18. uri v Kulturni dvorani Zavrč,**

Goričak 7, 2283 Zavrč.

Veselimo se srečanja z vami in skupnega dela za trajnostno prihodnost naše občine.

S spoštovanjem,

Slavko PRAVDIČ, župan